नायब तहसीलदार भान सिंह के नेतृत्व में जहांगीराबाद के भाईपुर दोराहे पर कराई गई रही वाहन चेकिंग के दौरान मारुति कार से तीन लाख रुपये की नगदी बरामद की गई। नायब तहसीलदार ने बताया कि यह रकम बुलंदशहर निवासी कासिम से बरामद की गई। कासिम धनराशि लेकर बुलदंशहर से जहांगीराबाद जा रहा था। वह रकम के बारे में कागजात और ठोस जानकारी नहीं दे पाया। टीम ने बरामद रकम को कोतवाली में जमा करवाकर आयकर विभाग को सूचित कर दिया है।